ddrg/super_eurlex huggingface dataset:
83.

preporučuje nastavak postupka pojednostavljenja postupaka i proračunskog sadržaja, što bi dovelo do smanjenja prekomjernih administrativnih opterećenja te ograničenja „gold-platinga”, odnosno prekomjernog donošenje propisa, u određenim državama članicama; naglašava da postupak pojednostavljenja ne bi smio dovesti do deregulacije niti do zapostavljanja mehanizama i postupaka kontrole, tj. ex ante revizija; ističe da pojednostavljenje ne bi trebalo uzrokovati prečeste promjene u regulatornom okviru i dovoditi do većeg opterećenja za upravu i korisnike, čime bi se ugrozili namijenjeni pozitivni učinci pojednostavljenja; pozdravlja postojanje skupine na visokoj razini koju je osnovala Komisija te očekuje rezultate;
15.

sa zabrinutošću konstatira da je, prema izvješću Revizorskog suda, unutarnji revizor bio uključen i u ex ante i u ex post provjeru iako su ti zadaci nespojivi; doznaje od Agencije da će se formalna strategija ex post provjere izmijeniti kako bi se zajamčila usklađenost sa zadacima njezine službe za unutarnju reviziju; potvrđuje da unutarnji revizor Agencije treba provoditi isključivo ex post kontrole, uključujući provjere na licu mjesta, te provjeravati učinkovitost ex ante postupka provjere koji provodi Agencija; očekuje od Agencije da podnese izvješće tijelu nadležnom za davanje razrješnice o napretku postignutom u vezi s mjerama donesenima u pogledu politike ex ante i ex post kontrola;
1.

potvrđuje, na temelju izvješća Revizorskog suda o godišnjoj računovodstvenoj dokumentaciji Agencije za financijsku godinu 2014., da je zabilježen znatan napredak u ex ante i ex post provjerama rashoda koje su zemlje suradnice prijavile na temelju sporazuma o bespovratnim sredstvima; na temelju navoda Agencije potvrđuje da je ona u lipnju 2013. uvela opsežniji sustav ex ante kontrola koji se temelji na riziku i u koji je uvrštena obveza podnošenja odabrane popratne dokumentacije zajedno sa zahtjevom za konačno plaćanje; nadalje napominje da je sustav ex ante kontrola dopunjen ex post kontrolama koje se provode na lokaciji korisnika ili u obliku uredske provjere te da plaćanja za koja nisu obvezne ex ante kontrole podliježu ex post kontrolama;
13.

prima na znanje, na temelju izvješća Revizorskog suda, da nakon izmjene Pravilnika o osoblju u 2004. Uredbom Vijeća (EZ, Euratom) br. 723/2004 (1) buduće plaće dužnosnika koji su zaposleni prije 1. svibnja 2004. ne smiju biti niže nego što su bile propisane prijašnjim pravilnikom o osoblju; primjećuje da je revizija Suda pokazala da se to nije poštovalo i da je, u slučaju jednoga od 26 dužnosnika koji su tada bili zaposleni, to dovelo do smanjene isplate u iznosu od 5 300 EUR za razdoblje 2005. –2014.; prima na znanje da je Agencija poduzela potrebne mjere kako bi to ispravila;
114.

traži od država članica da riješe manjkavosti u postupku odabira koji je dio upravljanja bespovratnim sredstvima za investicijske mjere, s obzirom na to da bi one bi mogle dovesti do učinaka mrtvog tereta ili istiskivanja; zbog toga razloga traži da države članice, kako bi se zajamčila održivost projekata, primjenjuju odgovarajuće i jasno utvrđene pokazatelje poput povrata ulaganja i planiranih novčanih tokova;
E.

budući da su članovi Zajedničkog poduzeća FCH2 Unija, koju predstavlja Komisija, New Energy World Industry Grouping („industrijska grupacija NEW”) i New European Research Grouping on Fuel Cells and Hydrogen AISBL („istraživačka grupacija”);
4.

prima na znanje iz izvješća Suda da je Agencija ponovno otvorila natječaj za sklapanje specijalnog ugovora u kontekstu okvirnog ugovora „Europski sustav upravljanja željezničkim prometom”; prima na znanje nadalje da su i prekomjerna vrijednost pondera za kvalitetu i visoka maksimalna vrijednost ugovora u ponovno otvorenom natječaju doveli do financijskih ponuda čija je vrijednost bila blizu maksimalne vrijednosti ugovora; međutim, potvrdio je da je to u suprotnosti s ciljem ponovnog otvaranja natječaja, a to je da se postigne cjenovna konkurencija; potvrđuje da je u trenutku provođenja revizije Agencija pripremala interne smjernice za ponovno otvaranje natječaja radi postizanja bolje cjenovne konkurencije; traži od Agencije da o napretku u vezi s time izvještava tijelo nadležno za davanje razrješnice;
10.

sa zadovoljstvom napominje da je Agencija izvršila procjenu rizika u cilju povećanja učinkovitosti financijskih transakcija kojom je zaključeno da bi se postupci provjere i odobrenja za pojedine transakcije niske vrijednosti mogli spojiti; napominje da je skraćeni postupak potvrđivanja tih transakcija implementiran u kolovozu 2014.; nadalje prima na znanje da je Agencija utvrdila metodologiju za kvartalne provjere ex post i time sve financijske transakcije koje se ne provjeravaju ex ante obuhvatila formalnim postupkom provjere ex post; pozdravlja činjenicu da je prvi postupak provjere ex post završen u studenom 2014. rezultirao planiranom stopom pogreške od 0,25 %;
6.

podsjeća Revizorski sud na to da su se u točki 54. zajedničkog pristupa za decentralizirane agencije iz 2012. Parlament, Vijeće i Komisija dogovorili da je za sve aspekte vanjskih revizija povjerenih vanjskim službama i dalje u cijelosti odgovoran Europski revizorski sud, koji upravlja svim potrebnim administrativnim postupcima i postupcima javne nabave te iz svog proračuna financira te postupke i sve druge troškove povezane s vanjskim revizijama povjerenim vanjskim službama”; izražava duboko žaljenje zbog toga što novi revizijski pristup uključivanja revizora iz privatnog sektora povećava administrativno opterećenje decentraliziranih agencija; sa zabrinutošću napominje da je to dovelo do povećanja administrativnog opterećenja za 85 %, što je više od 13 000 dodatnih sati u usporedbi s prijašnjim revizijama koje je provodio Revizorski sud, što u prosjeku čini 3,5 ekvivalenta punog radnog vremena; izražava žaljenje što je vrijeme potrošeno na javnu nabavu i administraciju ugovora o reviziji stvorilo više od 1 400 sati dodatnog posla za decentralizirane agencije te što su ukupni dodatni rashodi za vanjske revizije koje je izradio privatni sektor 2014. porasli na 550 000 EUR; ponovno poziva Revizorski sud da poštuje dogovoreni zajednički pristup te ugovara i podmiruje usluge vanjskih revizora agencija te da pruži bolje smjernice privatnim revizorima kako bi se u velikoj mjeri smanjilo administrativno opterećenje;
5.

sa zabrinutošću napominje da se u izvješću Suda navodi da, iako bi zajednice znanja i inovacija trebale izraditi strategije financijske održivosti, one su sve do danas, u petoj godini svojega postojanja, i dalje potpuno ovisne o financijskim sredstvima Instituta i svojih partnera; prima na znanje da su, nakon što je Institut usvojio načela financijske održivosti zajednica znanja i inovacija, sve zajednice znanja i inovacija financijsku održivost postavile za jedan od glavnih ciljeva te se aktivnosti preispituju u skladu s time radi ostvarivanja povrata prihoda od aktivnosti i uspostavljanja više izvora prihoda; napominje da je upravni odbor Instituta u ožujku 2015. usvojio skup načela u kojima se navodi da će se maksimalan doprinos Instituta za zajednice znanja i inovacija, koji tijekom prvih deset godina od imenovanja zajednice znanja i inovacija iznosi do 100 %, smanjiti na prosječno 80 % u jedanaestoj godini te će se zatim progresivno smanjivati na: 60 % u dvanaestoj godini, 40 % u trinaestoj, 20 % u četrnaestoj i 10 % u petnaestoj godini; potiče Institut da razmisli o skraćivanju razdoblja za ta smanjenja; nadalje napominje da će Institut nastaviti s praćenjem napretka koji zajednice znanja i inovacija ostvaruju u postizanju financijske održivosti i da će prema potrebi poduzimati konkretne korektivne mjere;
A.

budući da se nacrt izmjene proračuna br. 4/2015 odnosi na mobilizaciju Fonda solidarnosti Europske unije u iznosu od 66 505 850 EUR u odobrenim sredstvima za preuzimanje obveza i odobrenim sredstvima za plaćanja u vezi s dvjema poplavama do kojih je došlo u proljeće i ljeto 2014. u Rumunjskoj za koja ukupni zahtjevi za pomoć iznose 8 495 950 EUR, s poplavama u Bugarskoj do kojih je došlo u srpnju i kolovozu 2104. za koje ukupni zahtjevi za pomoć iznose 1 983 600 EUR i s poplavama u Italiji do kojih je došlo u listopadu i studenom 2014. za koje ukupni zahtjevi za pomoć iznose 56 026 300 EUR;
4.

podsjeća na to da je zbog prvog vala otpuštanja u poduzeću Ford Genk 2013. uslijedio prvi zahtjev za doprinos iz EGF-a koji se također temeljio na posljedicama globalizacije i koji se trenutno provodi (5) te na to da se ovaj drugi zahtjev odnosi na otpuštanja u postrojenju Ford Genk provedena tijekom 2014. sve do konačnog zatvaranja postrojenja u prosincu 2014.;
4.

podsjeća da je Institut uveo dodatne ex post provjere transakcija bespovratnih sredstava kako bi se dobilo dodatno jamstvo u pogledu zakonitosti i pravilnosti tih transakcija; potvrđuje da je Institut proveo revizije na licu mjesta kojima je obuhvaćeno oko 40 % bespovratnih sredstava isplaćenih u okviru ugovora o bespovratnim sredstvima iz 2013.; napominje da su te revizije rezultirale povratom od 263 239 EUR od ukupnog revidiranog iznosa od 29 163 272 EUR; potvrđuje da otkrivena stopa pogreške u revidiranom uzorku iznosi 0,90 % i da je stopa preostalih pogrešaka 0,69 %, što je ispod praga značajnosti od 2 %; napominje da Sud nije uputio nikakve komentare ili zaključke u vezi s ex ante ili ex post provjerama u svojim preliminarnim zapažanjima za financijsku godinu 2014.;
6.

uzima na znanje da je prema podacima belgijskih vlasti između (5) 2006. i 2011. proizvodnja sirovog čelika u državama EU-27 pala s 206,9 milijuna na 177,7 milijuna tona (-14,1 %; -3,0 % godišnjeg rasta (6)), s obzirom na to da je proizvodnja čelika na svjetskoj razini porasla s 1 249 milijuna tona na 1 518,3 milijuna tona (+21,6 %; +4,0 % godišnjeg rasta); shvaća da je to dovelo do pada tržišnog udjela država EU-27 u obujmu proizvodnje sirovog čelika sa 16,6 % 2006. na 11,7 % 2011. (-29,4 %; -6,7 % godišnjeg rasta) te radi usporedbe ukazuje na povećanje kineskog tržišnog udjela s 33,7 % na 45,0 % tijekom tog istog razdoblja;
10.

podsjeća da je proračun EU-a sredstvo za poticanje unutarnje solidarnosti jer se njime podupire gospodarska, socijalna i teritorijalna kohezija, suzbija siromaštvo, promiče uključenost u društvo i pomaže u smanjenju nejednakosti u razvoju ne samo država članica već i njihovih regija; naglašava da je on također sredstvo vanjske solidarnosti koji služi za pružanje hitne pomoći tijekom humanitarnih i civilnih kriza nudeći pomoć zemljama kojima je to potrebno, kao što je to slučaj s Ukrajinom, te je zahvaljujući njemu EU najveći pružatelj razvojne pomoći u cilju ispunjenja obveza EU-a koje se tiču iskorjenjivanja siromaštva, kao što je potvrđeno u Europskom konsenzusu o razvoju, te doprinosi globalnoj razvojnoj strategiji za razdoblje nakon 2015.;
4.

smatra da su otpuštanja u sektoru „Popravak i instaliranje strojeva i opreme” u regiji južne i istočne Irske povezana s velikim strukturnim promjenama u tokovima svjetske trgovine prouzročenih globalizacijom što se očitovalo zatvaranjem poduzeća Lufthansa Technik Airmotive Ireland Ltd koje je ishod velike promjene u trgovini robom i uslugama u Uniji uslijed tehnološkog pomaka prema proizvodnji nove generacije zrakoplova i komponenti; taj pomak u široj praksi proizvodnje komponenata zrakoplova utjecao je na tržišne osnove temeljnog poslovnog modela Lufthanse Technik Airmotive Ireland Ltd, te je doveo do promjene u mjestu globalne proizvodnje zrakoplova; napominje da su zapadnoeuropski i američki zrakoplovni prijevoznici skloni slati zrakoplove sa širokim trupom na temeljno održavanje u Kinu, a čak je i matično društvo poduzeća Lufthansa Technik odabralo podružnicu Lufthansa Technik Philippines kao sjedište za svoje globalne usluge održavanja, popravka i remonta zrakoplova Airbus A330/340;
4.

smatra da su otpuštanja u poduzeću Mory-Ducros SAS povezana s općim padom proizvodnje materijalnih dobara u Europi zbog kojeg je došlo do smanjenja količine robe za prijevoz te je započelo nadmetanje cijenama u sektoru cestovnog prijevoza što je dovelo do stalnog pada operativnih marži i do niza gubitaka u tom sektoru u Francuskoj od 2007.; napominje da je nakon toga uslijedio niz bankrota, uključujući bankrot poduzeća Mory-Ducros; zaključuje da su ti događaji izravno povezani sa svjetskom financijskom i gospodarskom krizom;
7.

predlaže da Komisija i države članice svoje aktivnosti umrežavanja konkretno usmjere na sljedeće: (a) poboljšanje praćenja i evaluacije učinaka potpore iz EGF-a na pojedinačne sudionike na sljedeće načine: — proračun za praćenje i evaluaciju trebalo bi iskoristiti za utvrđivanje dugoročnog učinka na korisnike EGF-a; — na obrascu za podnošenje zahtjeva za mobilizaciju EGF-a te na predlošku konačnog izvješća o izvršenju doprinosa iz EGF-a trebalo bi jasno naznačiti obvezu koordinatora za EGF te države članice da 12 mjeseci nakon provedbe mjera dostave podatke o njihovu učinku na zapošljavanje korisnika te podatke o stopi zapošljavanja u posljednjih 12 mjeseci nakon provedbe EGF-a u određenom području kako bi se stekao širi dojam o učinku EGF-a; — trebalo bi zabilježiti i jasno priopćiti podrobne informacije o mjerama kojima su pristupili pojedini sudionici kako bi se, primjerice, dobila bolja procjena troškova i koristi raznih mjera; — odobrenje konačnih izvješća o predmetima i konačno zatvaranje predmeta trebalo bi biti povezano s pružanjem potpunih informacija o ishodu za korisnike (ukupno gledano). Dosadašnje informacije o ishodu za korisnike nisu bile potpune; (b) daljnje pojednostavljivanje postupka podnošenja zahtjeva na sljedeće načine: — na nacionalnoj razini trebalo bi potaknuti pokretanje postupka pružanja pomoći radnicima koji su proglašeni viškom bez čekanja na odobrenje zahtjeva; — ako to nije moguće, Komisija i države članice trebale bi razmotriti da se kao početak razdoblja provedbe EGF-a smatra dan odobrenja zahtjeva. Time bi se omogućilo da se u potpunosti iskoristi puno razdoblje financiranja predmeta u trajanju od 24 mjeseca; (c) omogućavanje veće fleksibilnosti tijekom razdoblja isplate na sljedeće načine: — Komisija bi državama članicama trebala omogućiti više fleksibilnosti kako bi one tijekom razdoblja isplate, kako se ukažu nove prilike ili potrebe, mogle provesti dodatne mjere povrh onih opisanih u obrascu za podnošenje zahtjeva; — referentno razdoblje u kojem je za potrebe zahtjeva za mobilizaciju EGF-a potrebno prebrojiti radnike koji su proglašeni viškom smatra se ograničenjem koje negativno utječe na zadani cilj solidarnog djelovanja i na uspješnost pružanja pomoći preko EGF-a te bi ga se moglo preispitati radi uvođenja fleksibilnosti u smislu dodavanja priloga obrascu za zahtjev u kojem bi se navela otpuštanja za koja se može dokazati da su proizašla iz istih razloga koji su već navedeni u zahtjevu te da su s njima povezana;
8.

izražava razočaranje slabim upravljanjem zbog kojeg je došlo do visoke stope prijenosa sredstava; poziva Agenciju da to primi na znanje i da preispita strategiju upravljanja zbog koje je došlo do tih ozbiljnih pogrešaka;
4.

podsjeća na to da je Zajedničko poduzeće donijelo strategiju za ex post revizije 2010. i da je njezina primjena započela 2011.; napominje da je revizija zahtjeva za povrat troškova projekata delegirana nacionalnim tijelima država članica za financiranje; prima na znanje da se strategija Zajedničkog poduzeća za ex post revizije oslanja na nacionalna tijela za financiranje u pogledu revizije zahtjeva za povrat troškova projekata;
modus vivendi

ponavlja da Vijeće treba biti transparentno i u potpunosti odgovorno građanima Unije za sredstva koja su mu povjerena kao instituciji Unije; ističe da to podrazumijeva sudjelovanje Vijeća, u potpunosti i u dobroj vjeri, u godišnjem postupku davanja razrješnice kao što to rade ostale institucije; u tom pogledu smatra da djelotvoran nadzor izvršenja proračuna Unije zahtijeva suradnju Parlamenta i Vijeća u vidu okvira rada; žali zbog poteškoća na koje se dosad nailazilo u postupku davanja razrješnice; međutim, prima na znanje interes koji je ovo predsjedništvo Unije pokazalo da pomiri stajališta te pismo Glavnog tajnika Vijeća dostavljeno kao odgovor na pitanja Odbora za proračunski nadzor u kojemu on izražava spremnost da aktivno podupre konkretne mjere kako bi se ostvario „” na koji je Parlament pozvao u svojoj Rezoluciji od 23. listopada 2014. ( 2 ) ; naglašava potrebu da se poboljša mogućnost dijaloga između te dvije institucije kako bi se što prije pronašlo rješenje koje će podrazumijevati poštovanje nadležnosti iz Ugovora i odgovornost prema građanima;
12.

potvrđuje na temelju navoda Agencije da su nakon rasprave s Revizorskim sudom i u skladu s preporukama tijela nadležnog za davanje razrješnice provedene ex ante i ex post provjere; potvrđuje činjenicu da prema Financijskom pravilniku Agencije ex post provjere nisu obvezne; prima na znanje da je uveden godišnji program ex post provjera programa koji se temelji na riziku i kojim su obuhvaćeni postupci javne nabave;
36.

primjećuje stvaranje Glavne uprave za sigurnost i zaštitu; podsjeća da je internalizacija sigurnosnih službi Parlamenta rezultirala uštedom od 195 000 EUR u 2013. i predviđa se da će rezultirati uštedom od 11 milijuna EUR u razdoblju od 2013. do 2016.; smatra primjerenim pregovarati s belgijskom vladom o većem doprinosu Belgije za sigurnost Parlamenta s obzirom na to da Belgija u gospodarskom smislu ima korist od prisutnosti institucija Unije na njezinu teritoriju; poziva na to da se Odboru za proračunski nadzor do 30. rujna 2015. dostavi ocjena kvalitete sigurnosne službe prije i nakon formiranja Glavne uprave za sigurnost i zaštitu; inzistira na tome da se u cilju usporedbe izradi studija o sigurnosnim sustavima ostalih institucija;
22.

uzima na znanje da je upravni odbor 2011. odobrio metodologiju za evaluaciju doprinosa u naravi u kojoj se određuje da se potvrda o doprinosima temelji na certifikaciji ex ante i revizijama ex post ; nadalje, napominje da je preostalih osam certificiranih metodologija za doprinose u naravi dovršeno tijekom 2013. te da je ukupni broj poduzeća EFPIA-e narastao na 22; ustanovljuje da su prve tri revizije ex post kojima su obuhvaćeni doprinosi u naravi dovršene tijekom 2013., a do kraja godine pokrenuta je dodatna revizija ex post, dok su dvije revizije bile u postupku pokretanja.
8.

potvrđuje na temelju navoda Centra da je uveo nove ex post i ex ante mjere provjere kako bi poveo računa o zabrinutosti koju je Sud izrazio 2012.; prima na znanje, nadalje, da se ex post mjerama provode detaljne dokumentacijske provjere troškova osoblja za tri nasumično odabrana korisnika kojima su obuhvaćene evidencije vremena provedenog na radu, platne liste, izračuni dnevnica, ugovori, računi i bankovni izvadci;
6.

prima na znanje da je razinom storniranih prenesenih obveza zabilježenom 2013. dodano do 8,9 % ukupnog prenesenog iznosa, što je smanjenje od 8,4 % u odnosu na iznos zabilježen 2012. godine; primjećuje korektivne mjere koje je Ured poduzeo kako bi ispravio to pitanje i primjećuje da Sud to pitanje smatra riješenim;
10.

žali zbog toga što Agencija nije donijela jasnu, sveobuhvatnu i objektivnu politiku sprečavanja i postupanja u slučaju sukoba interesa; potvrđuje da unatoč tome što Agencija još nije potpisala sporazum o svojem sjedištu, to je ne sprečava da donese interne zakonike, kodekse i smjernice u kojima se navode potrebne definicije, načela i osnovni uvjeti politike o sukobima interesa; snažno potiče Agenciju da uz to poduzme konkretne korake za rješavanje slučajeva koji se odnose na sukobe interesa i postupanje u tim slučajevima; poziva Agenciju da donese spomenute mjere do kraja rujna 2015. i da tijelo nadležno za donošenje razrješnice obavijesti o konkretnom ishodu politike o svojim sukobima interesa;
4.

konstatira sa zabrinutošću da niža stopa za odobrena sredstva za plaćanja i dalje odražava kašnjenja u izvršenju proračuna, premda je stopa viša od one prethodne godine (75 %); potvrđuje da ti problemi uglavnom proizlaze iz kašnjenja u provedbi aktivnosti te trajanja razdoblja od objave poziva na podnošenje prijedloga do potpisivanja ugovora o bespovratnim sredstvima; s tim u vezi napominje da je od prosinca 2013. potpisano samo 14 od 38 ugovora o bespovratnim sredstvima te da je prosječno vrijeme do potpisivanja iznosilo devet mjeseci nakon objave poziva i pet mjeseci nakon završetka pregovora;
11.

poziva Agenciju da poduzme konkretne napore kako bi iz svojih unutarnjih postupaka uklonila praksu koja bi mogla dovesti do donošenja proizvoljnih odluka, kako bi jamčila nepristranost Agencije u odnosu na sprečavanje i postupanje u slučaju sukoba interesa te kako bi uklonila bilo kakav rizik; izražava duboku razočaranost zbog uobičajene prakse Agencije da, kada je riječ o politici sukoba interesa, za stručnjake iz organizacija za sigurnost hrane primjenjuje drugačija pravila no prema ostalim zaposlenicima; također poziva Agenciju da do kraja rujna 2015. usvoji politiku „rotirajućih vrata”;
—

da su svi IT sustavi povjereni centru podataka Nadzornog tijela osim relativno malog IT alata za kolegije nadzornih tijela i da su dovršetkom postupka povjeravanja tog posla unutarnjim izvoditeljima potpuno smanjeni rizici povezani s ograničenom kontrolom i nadzorom IT sustava agencije;
6.

na temelju izvješća Suda prima na znanje da je Zajedničko poduzeće zaprimilo revizijska izvješća od nacionalnih tijela za financiranje kojima je obuhvaćeno otprilike 46 % troškova povezanih s dovršenim projektima; sa zabrinutošću primjećuje da Zajedničko poduzeće nije procijenilo kvalitetu tih revizija i da do kraja ožujka 2014. Zajedničko poduzeće nije primilo informacije o revizijskim strategijama sedam od ukupno 23 nacionalna tijela za financiranje; uz to prima na znanje da Zajedničko poduzeće stoga nije bilo u mogućnosti procijeniti pružaju li se ex post revizijama dovoljna jamstva o zakonitosti i pravilnosti osnovnih transakcija;
4.

napominje da je, kako bi se dobila dodatna potvrda jamstva o zakonitosti i pravilnosti transakcija povezanih s bespovratnim sredstvima, Institut uveo dodatne ex post provjere transakcija povezanih s bespovratnim sredstvima koje je obavilo neovisno revizorsko društvo; nadalje napominje da revidirani zahtjevi za povratom troškova čine 29 % ukupnih transakcija povezanih s bespovratnim sredstvima u 2013. godini; žali zbog toga što su rezultati ex post provjera potvrdili da ex ante provjere nisu bile u potpunosti djelotvorne; izražava zabrinutost zbog toga što je na temelju pogrešaka otkrivenih ex post provjerama Institut 2014. godine odlučio da se izvrši povrat od 3 % revidiranih bespovratnih sredstava iz 2012. godine. poziva Institut da poradi na unapređenju djelotvornosti ex ante provjera i da obavijesti tijelo nadležno za izdavanje razrješnice o razvoju situacije povezano s koracima koji se trebaju poduzeti do 1. rujna 2015.;
2.

potvrđuje na temelju navoda Centra: (a) da je primijenio mnogostruke postupke i mjere radi jamčenja odgovarajućih ex ante i ex post provjera i odgovarajuće kontrole troškova povezanih s dodijeljenim sredstvima za podršku suradnji u okviru mreže Reitox; napominje da mjere uključuju detaljne ex ante kontrole, pisane upute nacionalnim kontaktnim točkama u okviru mreže Reitox, konkretne informativne sastanke o važnim pitanjima, godišnju analizu financijskih izvještaja svake nacionalne kontaktne točke te terenske ex post provjere; (b) da je Centar preispitao svoja pravila kojima se utvrđuju uvjeti za ex post revizije kako bi se izravno povezale ex post provjere s rezultatima procjene rizika; napominje da je posljednjim procjenama rizika iz 2014. potvrđeno postojanje određenih rizika srednje do visoke razine kojima bi se moglo opravdati izvođenje ex post procjene, a koji su većinom tehničke prirode te su povezani s informatičkom sigurnošću i konfiguracijom softvera;